নাঙ্গলকোট উপজেলা

নাঙ্গলকোট উপজেলা বাংলাদেশের কুমিল্লা জেলার একটি প্রশাসনিক এলাকা। নাঙ্গলকোট উপজেলা কুমিল্লা শহর থেকে সড়ক বা রেল পথে ৪১ কিলোমিটার দক্ষিণে অবস্থিত। নাঙ্গলকোট উপজেলার ভৌগোলিক অবস্থান উত্তর অক্ষাংশের ২৩°২৯' এবং ২৩°৪২' এর মধ্যে ৯০°৫৯' এবং ৯১°০৫' দ্রাঘিমাংশের মধ্যে। এ উপজেলার উত্তরে চৌদ্দগ্রাম উপজেলা ও লালমাই উপজেলা, দক্ষিণে নোয়াখালী জেলার সেনবাগ উপজেলা ও ফেনী জেলার দাগনভূঞা উপজেলা, পূর্বে চৌদ্দগ্রাম উপজেলা, পশ্চিমে লাকসাম উপজেলা ও মনোহরগঞ্জ উপজেলা। এর আয়তন ২২৫.৯৫ বর্গ কিলোমিটার। কুমিল্লা জেলার নাঙ্গলকোট উপজেলাটি ১৯৮৩ সালের ১৪ সেপ্টেম্বর প্রতিষ্ঠা হয়; উপজেলা প্রতিষ্ঠার পূর্বে এটি লাকসাম ও চৌদ্দগ্রাম উপজেলার অংশবিশেষ ছিল। নাঙ্গলকোট উপজেলায় বর্তমানে ১টি পৌরসভা ও ১৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম নাঙ্গলকোট থানার আওতাধীন। পৌরসভা: নাঙ্গলকোট ইউনিয়নসমূহ: ১নং বাঙ্গড্ডা ২নং পেড়িয়া ৩নং রায়কোট ৪নং মৌকরা ৫নং মক্রবপুর ৬নং আদ্রা দক্ষিণ ৭নং জোড্ডা পশ্চিম ৮নং ঢালুয়া ৯নং দৌলখাঁড় ১০নং বক্সগঞ্জ ১১নং সাতবাড়িয়া ১২নং হেসাখাল ১৩নং বটতলী ১৪নং জোড্ডা পূর্ব ১৫নং রায়কোট দক্ষিণ ১৬নং আদ্রা উত্তর ২০১১ সালের আদমশুমারী অনুসারে এখানকার জনসংখ্যা ৩,৬৯,৬৫২ জন (প্রায়); যার মধ্যে পুরুষ ১,৬৮,৯৫৫ জন (প্রায়) এবং মহিলা ২,০০৬৯৭ জন (প্রায়)। এখানে প্রতি বর্গ কিলোমিটারে লোকসংখ্যার ঘনত্ব ১,৫৬৩ জন। মোট ভোটার সংখ্যা ২,২৫,৭১৭ জন; পুরুষ ভোটার সংখ্যা ৯৫,০৩৯ জন ও মহিলা ভোটার সংখ্যা ১,১০,৬৭৮ জন। বাৎসরিক জনসংখ্যা বৃদ্ধির হার ১.৩০%। এখানে মোট পরিবারের সংখ্যা ৭২,৭১৭ টি। ২০১১ সালের আদমশুমারী অনুসারে এখানে শিক্ষার হার ৬৫%; যার মধ্যে পুরুষ ৬৮% এবং মহিলা ৬২%। ২৩,৮৩৪ হেক্টর ফসলী জমি (এক ফসলী জমি ৩,০১৫ হেক্টর, দুই ফসলী জমি ৪,৩৬৭ হেক্টর, তিন ফসলী জমি ৯,১১৮ হেক্টর); নলকূপের সংখ্যা ৪,২৭৬ টি, গভীর নলকূপ ১২৩ টি অ-গভীর নলকূপ ২,৪২৩ টি শক্তি চালিত পাম্প ৪৮৮ টি, বাৎসরিক খাদ্য চাহিদা ৭৮,২৬৭ মেঃ টন। নাঙ্গলকোট উপজেলার অর্থনৈতিক চালিকা শক্তি মূলত কৃষি নির্ভর। ব্যবসা বাণিজ্য প্রসারের জন্য কোন কল-কারখানা নাঙ্গলকোটে গড়ে উঠেনি। কুটির শিল্প বিকাশের ক্ষেত্রেও নাঙ্গলকোট অনেকখানি পিছিয়ে আছে। তবে মৎস্য পোনা উৎপাদনে বিশেষ ভূমিকা রাখছে, যা বাংলাদেশের মৎস্য খাতে ব্যাপক উন্নয়ন সাধন করছে। এখানকার প্রায় ৩০/৩৫ ভাগ পরিবার প্রবাসী আয়ের উপর নির্ভরশীল। পাকা রাস্তা ১৪৭.০০ কি.মি.; অর্ধ পাকা রাস্তা ৮.০০ কি.মি.; কাঁচা রাস্তা ৩৩৪ কি.মি.; ব্রীজ/কালভার্টের সংখ্যা ৪৬৬ টি, নদীর সংখ্যা ০১ টি। ট্রেনে যাতায়াত সুবিধা রয়েছে। এই উপজেলার উপরদিয়ে ঢাকা -চট্টগ্রাম রেললাইন বয়ে গেছে। এই উপজেলায় দুইটি ট্রেন স্টেশনে রয়েছে- নাঙ্গলকোট স্টেশন ও হাসানপুর স্টেশন। আলী আশরাফ (বীর বিক্রম) রঙ্গু মিয়া বীর বিক্রম জয়নাল আবেদীন ভুঁইয়া - প্রাক্তন সাংসদ। এ কে এম কামরুজ্জামান - চিকিৎসক ও প্রাক্তন সাংসদ। নঈম নিজাম - সাংবাদিক, লেখক ও কলামিস্ট, সম্পাদক- বাংলাদেশ প্রতিদিন। আব্দুল গফুর ভূইয়া - প্রাক্তন সাংসদ। ওমর আহাম্মদ মজুমদার - প্রাক্তন সাংসদ। কাজী জাকের হোসেন - প্রাণিবিজ্ঞানী, ঢাকা বিশ্ববিদ্যালয়। রফিকুল ইসলাম - ডায়রিয়া নিরাময়ী খাবার স্যালাইনের আবিষ্কারক। সৈয়দ মাহমুদ হোসেন - বাংলাদেশের প্রধান বিচারপতি। কুমিল্লা জেলা বাংলাদেশ জাতীয় তথ্য বাতায়ন (জুন ২০১৪)। "এক নজরে নাঙ্গলকোট"। গণপ্রজাতন্ত্রী বাংলাদেশ সরকার। সংগ্রহের তারিখ ২০ জুন ২০১৫। [স্থায়ীভাবে অকার্যকর সংযোগ] "জাতীয় তথ্য বতায়ন" "Election Commission Bangladesh - Home page"। www.ecs.org.bd।  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। ecs.gov.bd। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।  "সংসদ নির্বাচন ২০১৮ ফলাফল"। বিবিসি বাংলা। ২৭ ডিসেম্বর ২০১৮। সংগ্রহের তারিখ ৩১ ডিসেম্বর ২০১৮।  "একাদশ জাতীয় সংসদ নির্বাচনের ফলাফল"। প্রথম আলো। ৩১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।  "জয় পেলেন যারা"। দৈনিক আমাদের সময়। ৩১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।  "আওয়ামী লীগের হ্যাটট্রিক জয়"। সমকাল। ২৭ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।  উইকিভ্রমণে নাঙ্গলকোট উপজেলা সম্পর্কিত ভ্রমণ নির্দেশিকা রয়েছে। বাংলাপিডিয়ায় নাঙ্গলকোট উপজেলা